Diari Oficial de la Generalitat Valenciana


Sumari del DOGV 4026, del 21-06-2001 (2001/5412)

ACORD de 2 de maig de 2001, de la Comissió Territorial d'Urbanisme de València, relatiu al PRI c/ de la Capella del municipi de Turís.
--------------------------------------------------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5412


Data del document
:   02-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Turís
    * pla d'urbanisme

ACORD de 2 de maig de 2001, de la Comissió Territorial d'Urbanisme de València, relatiu al PRI c/ de la Capella del municipi de Turís. [2001/X5412]
  
Vist l'expedient remés per l'Ajuntament de Turís referit al PRI carrer de la Capella, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant Acord del ple de l'Ajuntament en sessió de 27 de desembre de 1999. Després del pertinent període d'exposició pública, en el qual no es van presentar al·legacions, i el mateix òrgan el va aprovar provisionalment amb data 28 de setembre de 2000.
  
Segon. El projecte consta de memòria i plànols.
  
Tercer. L'objecte del Pla de Reforma Interior és delimitar una unitat d'execució en sòl urbà residencial entre mitgeres amb l'objecte d'obtenir un carrer previst en les normes subsidiàries, en una illa de cases situada al sud del nucli antic, entre aquest i la carretera de Llombai. La superfície que inclou és de 2.546,53 m². Se'n preveu l'execució directa, i la seua delimitació es troba grafiada al plànol núm.4.
  
Quart. Durant la tramitació de l'expedient no s'han sol·licitat informes sectorials.
  
Cinqué. Turís té les normes subsidiàries aprovades definitivament per la Comissió Territorial d'Urbanisme en data 18 de desembre de 1990.
  
Sisé. La comissió informativa de la Comissió Territorial d'Urbanisme de València, en sessió de 24 d'abril de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon. La documentació està completa, a l'efecte del compliment del que preceptua l'article 27 de la LRAU.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU. Es respecten les condicions establides en les normes subsidiàries vigents sense que es produïsca increment d'aprofitament lucratiu ni disminució de les dotacions públiques.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de modificacions de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 2 de maig de 2001, acorda:
  
Aprovar definitivament el pla de reforma interior del c/ de la Capella de les normes subsidiàries de Turís.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs que s'estime oportú.
  
València, 2 de maig de 2001.- El secretari de la Comissió Territorial d'Urbanisme: José Manuel Palau Navarro.